ANDREW WOMMACK EVANKELIUMIN ÄÄRELLÄ
USKO SAANEESI 15/30
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Tässä Andrew Wommack.
Tervetuloa evankeliumin äärelle.
Tänään päättyy opetussarjan "Usko saaneesi" kolmas osa.
Opetussarjasta on kirja, työkirja, CD- levyjä ja DVD. Sarjaan kuuluu 6 osaa.
Tarjous kolmannesta CD:stä "Se on hengenmaailmassa" päättyy tänään.
Viime kerrat olen opettanut luvuista Dan. 9 ja 10, -
että kun rukoilee, Jumala toimii heti hengenmaailmassa.
Jumala on Henki ja toimii hengenmaailmassa.
Se, tuleeko vastaus fyysiseen maailmaan, -
ei riipu siitä, vastaako Jumala, vaan siitä, -
pysytkö riittävän kauan lujana uskossa, että näet sen tapahtuvan.
Joskus jotkin asiat estävät näkyväksi tuloa.
Rukouksiin raha-asioista liittyy toisia ihmisiä.
Moniin asioihin liittyy muita asioita.
Joskus syynä on demoninen isku henkimaailmassa.
Kulissien takana tapahtuu asioita, joista et tiedä.
Sellainen tilanne oli luvussa Dan. 10.
Sanansaattaja toi viestin jakeessa Dan. 10:12―13: -
"Älä pelkää, Daniel, sillä ensimmäisestä päivästä asti, -
jona sinä taivutit sydämesi ymmärryk- seen ja nöyryyteen Jumalasi edessä, -
ovat sinun sanasi tulleet kuulluiksi; ja sinun sanojesi tähden minä olen tullut.
Persian valtakunnan enkeliruhtinas seisoi vastustamassa minua -
kaksikymmentäyksi päivää..." Esteenä oli demoninen voima.
Ef. 6:12: "Sillä meillä ei ole taistelu verta ja lihaa vastaan, -
vaan hallituksia vastaan, valtoja vastaan, -
tässä pimeydessä hallitsevia maailmanvaltiaita vastaan, -
pahuuden henkiolentoja vastaan taivaan avaruuksissa."
Demonisilla voimilla on hierarkia.
Danielin rukousvastauksen esteenä oli Persian aluetta hallitseva henkivalta.
Rukousta vastustettiin demonisesti. Taistelu raivosi Gabrielin -
ja Persian enkeliruhtinaan välillä. Gabriel kertoi, -
että arkkienkeli Mikael auttoi Gabrielia voittamaan demonisen vastustuksen -
ja tuomaan Danielille vastauksen.
Daniel ei tiennyt, mitä tapahtui, ennen kuin koko taistelu oli ohi.
Hän kirjoitti kirjan, mutta sanansaattaja kertoi tapahtuneesta.
Daniel ei tiennyt taistelusta ennen sitä.
Jos Daniel olisi luovuttanut kesken kaiken, -
taistelu taivaan avaruuksissa ei olisi hyödyttänyt mitään.
Luovuttamalla hän olisi pysäyttänyt uskon, jota Jumala käytti asiassa.
Inhimillisesti vastausta ei olisi nähty fyysisesti -
eikä Jumala olisi näyttänyt toimineen, vaikka Hän oli toiminut jo.
Daniel saattoi vain pysyä lujana uskossa, -
koska ― tämä on tärkeää ― Daniel ja me eroamme siten, -
että uusitestamentillisille uskoville on annettu valta paholaisesta -
ja kaikista demonisista voimista ja vastustuksesta (Matt. 10:1).
Danielilla ei ollut sitä valtaa.
Useimmat eivät ole tulleet ajatelleeksi, -
että Vanhan testamentin ihmisillä ei ollut sitä arvovaltaa, mikä meillä on.
He eivät voineet kuin rukoilla ja pitää kiinni Jumalasta, -
ja jos taistelu olikin käynnissä, he eivät voineet vaikuttaa asiaan.
Kun saatana oli käyttänyt kaikki keinonsa heitä vastaan, -
niin jos he yhä pysyivät lujana, he voittivat oletusarvoisesti.
Luuk. 4:13 mukaan saatana kiusasi Jeesusta kaikin tavoin, -
ja kaiken kiusattavansa kiusattuaan hän poistui Hänen luotaan ajaksi.
Hän heitti kaiken voitavansa Jeesusta kohti eikä Jeesus vastannut.
Saatanalla ei ole loputtomasti keinoja eikä rajatonta valtaa.
Hän voi vastustaa vain tiettyyn pisteeseen asti.
Jos pysyt pysymistäsi lujana uskossa vielä saatanan tehtyä kaikkensa, -
voitat oletusarvoisesti, koska kestit häntä pitempään.
Daniel teki tavallaan juuri niin.
Uusitestamentillisina uskovina meidän ei tarvitse tyytyä siihen.
Ei ole olemassa huonoa tapaa saada jotakin Jumalalta.
Jos et muuta tiedä, kuin että Jumala on hyvä ja että Hän vastaa, -
pysy siinä lujana, niin voitat oletusarvoisesti, -
kunhan saatana on käyttänyt keinonsa.
Uusitestamentillisilla uskovilla on valta, jota Danielilla ei ollut.
Vaikka Daniel olisi tiennyt, mitä oli meneillään, hän ei voinut muuttaa sitä.
Uusitestamentillisilla uskovilla on valta kaikesta vihollisen voimasta.
Jaak. 4:7: "Olkaa siis Jumalalle alamaiset; -
mutta vastustakaa perkelettä, niin se teistä pakenee."
Voit saada paholaisen lähtemään ja murtaa saatanan esteet.
Vanhassa testamentissa saatana mainitaan vain 15 kertaa.
Niistä kohdista 12 mainitaan Jobissa.
Kaikki tapahtui taivaan avaruuksissa, -
eikä Job kuullut asiasta ennen kuin koko juttu oli ohi.
12 kohtaa viidestätoista Vanhan testamentin kohdasta löytyy Jobista.
Jobissakin on vain yksi kohtaus paholaisen kanssa.
Jobin ulkopuolella paholainen mainitaan vain kolme kertaa.
Yksi kerta löytyy Aikakirjoista. Job on yksi yksikkö, Aikakirjat toinen.
Eli Vanhassa testamentissa saatana mainitaan vain kolmeen otteeseen.
Uudessa testamentissa saatana ja demonit mainitaan toisinaan -
10 kertaa yhdessä luvussa.
Saatana on UT:ssa paljon enemmän näkyvillä kuin VT:ssa. Miksi?
Ei hänellä ole enemmän valtaa Uudessa testamentissa.
Vanhan testamentin pyhillä ei vain ollut mitään valtaa paholaisesta.
Mitä mieltä oli kertoa saatanasta, kun ei hänelle voitu silloin mitään?
He saattoivat vain rakastaa Jumalaa ja pitää Hänestä kiinni.
Saatana taisteli vastaan, mutta jos he kestivät sen, -
he voittivat oletusarvoisesti.
Uusitestamentillinen uskova voi toimia kuten VT:ssa eli pitää kiinni Herrasta -
ja antaa paholaisen viedä läpi mudan ja pilkan.
Jos ei vieläkään päästä irti uskosta, voittaa oletusarvoisesti.
Voimme mennä pidemmällekin. Voimme käyttää arvovaltaamme.
Voimme esirukoilla ja sitoa saatanan keinot estää rukoustamme.
Sitä rajoittaa, jos ei ole saanut Pyhän Hengen kastetta eikä puhu kielillä, -
koska silloin rukoilee vain omassa ymmärryksessään.
Mutta kun on saanut henkikasteen, voi rukoilla kielellä. Oma henki rukoilee.
Rukoilet Jumalan salattua viisautta. Ohitat mielesi rajoitukset -
ja rukoilet suoraan sieltä, missä on tieto.
"Teillä on voitelu Pyhältä, ja kaikilla teillä on tieto (1. Joh. 2:20)" -
ja uudistut tietoon Luojasi kuvan mukaan (Kol. 3:10).
Hengelläsi on tieto ja kyky.
1. Kor. 2:16: "...meillä on Kristuksen mieli."
Ei siinä puhuta fyysisistä aivoista vaan hengellisestä ihmisestä.
Tiedät hengessäsi asioita, joita et tiedä fyysisellä mielelläsi.
Jotkut pitävät ajatusta outona, mutta olette toimineet sen mukaan jo.
Joskus rukoilee jotakin, ja järki ohjaa yhteen päätökseen, -
mutta sydämessä tietää, että pitäisi valita toisin.
Kun seuraa järkeä ja asiat kaatuvat, sanoo: -
"Tiesin, että olisi pitänyt valita toisin."
Henkesi tietää asioita, joita mielesi ei käsitä.
1. Kor. 14:14:ssä sanotaan, -
että kun rukoilee kielillä, oma henki rukoilee.
Se osa, joka tietää kaiken ja jolla on Kristuksen mieli.
Voit rukoilla niin, että ohitat ymmärryksesi rajoitukset -
ja hoidella demoniset asiat.
Daniel ei kyennyt siihen. Vaikka hän olisi tiennyt Persian enkeliruhtinaasta,
hänellä ei olisi ollut valtaa siihen. Meillä on.
Jos rukoilet jotakin etkä näe vastausta, voit esirukoilla: -
"Tiedän, että Jumala on jo vastannut. Tässä täytyy olla demoninen este."
Alat esirukoilla ja vastustaa kielillä rukoillen, -
ja Jumala murtaa yliluonnollisesti kyseessä olevan esteen.
Kerron esimerkin omasta elämästäni siltä ajalta kun olin köyhä.
Myöhemmin näin Jumalan antavan vaurautta.
Suurimmaksi osaksi sitä viivytti se, etten ymmärtänyt asioita.
Yritin myydä vaimoni kanssa autoa 350 dollarilla.
Herra oli kertonut täyttävänsä tarpeemme sen kautta.
Laitoin autonikkunaan kyltin. Autoa tultiin katsomaan.
Se oli vuoden -56 tai -57 Chevrolet Bel Air.
Se oli hieno auto mutta ihan romu. Se kulutti kamalasti, -
liitokset reistasivat ja pohjassa oli iso reikä.
Kun ulkona satoi, sisälläkin satoi. Auto oli ihan romu.
Mutta pyysimme siitä silti 350:tä dollaria.
Kolmessa viikossa tiputimme hintaa satasella eikä sitä vieläkään ostettu.
Lopulta meidän oli pakko saada se raha.
Herra oli kertonut täyttävänsä tarpeemme auton kautta.
Menin kirkkoomme ja aloin rukoilla tämän periaatteen mukaan.
"Isä, kerroit minulle jo, että olet puhunut autosta jollekulle.
Joku tahtoo tämän auton. Kerroit täyttäväsi tarpeen sen kautta, -
mutta se ei ole tapahtunut. Tarvitsemme rahan nyt."
Rukouksessa en käskenyt Jumalaa tekemään jotakin.
Tiesin Hänen tehneen jo osansa. Jokin tuntematon este oli tiellä.
Rukoilin: "Tiedän, että Jumala on uskollinen. Uskon Häneen."
Aloin nuhdella paholaista ja taistella.
Minulla ei ole nyt aikaa selittää asiaa syvällisesti.
Aloin toimia sen mukaan, mistä puhutaan Room. 8:26―27:ssä: -
aloin huokailla Hengessä. Aloin taistella jotakin vastaan.
Se oli taistelu, vaikka rakennuksessa ei ollut muita kuin minä.
Silti tuntui kuin olisin taistellut jonkin tai jonkun kanssa.
Huokailin hengessä jotakin hengellistä vastaan.
Tein sitä noin tunnin ja sitten yhtäkkiä taistelu oli ohi.
Tuli täydellinen rauha ja tiesin vain, -
että mikä se este ostajan tiellä olikaan ollut, se oli nyt murtunut.
Yliluonnollisen uskon kautta tiesin sen tapahtuneen.
Helluntailaiset tarkoittanevat tätä, kun puhuvat loppuun asti rukoilemisesta.
Monesti luullaan, että rukouksessa pidetään kiinni Jumalasta, -
kunnes Jumala antaa periksi ja sanoo: "Hyvä on. Saat sen, kun noin pakotat."
Oikeasti kyse on siitä, että Jumala on jo laittanut vastauksen matkalle, -
mutta jokin demoninen este on tiellä.
Jotenkin saatana estää vastausta, jonka tahtoisit nähdä fyysisesti.
Et siis pakota Jumalaa toimimaan vaan rukoilet, -
kunnes tulet uskossa niin vahvaksi, että demoninen este murtuu.
Paholainen pakenee, ja saat nähdä rukousvastauksen ilmestyvän.
Uskon sen tapahtuneen. Olin niin innoissani, -
että hyppäsin autoon ja ajoin kotiin kertoakseni Jamielle, -
että jotakin tapahtui, ja auto myytäisiin sinä samana päivänä.
Ennen kuin ehdin saada ne sanat suustani, -
en edes ehtinyt sisälle, kun Jamie juoksi ulos ja kertoi: -
"Joku mies soitti nähneensä auton kirkolla -
ja on siellä viiden minuutin päästä. Hän tahtoo ostaa auton."
En edes ehtinyt kertoa hänelle, mitä oli käynyt. Ajoin takaisin kirkolle.
Miehellä oli rahat käsissä: 250 dollaria.
Hän tahtoi ostaa autoni.
Kerroin, miten huono auto on.
Kerroin, että se poltti öljyä ja liitokset reistasivat.
Mies kuunteli ja kysyi: "Saanko auton nyt?"
Käskin hänen koeajaa sitä kierroksen, ettei hän tuntisi itseään huijatuksi.
Hän ajoi sillä korttelin ympäri jättäen jälkeensä savupilven.
Kun hän palasi, hän pysäköi auton ja sanoi: "Saanko minä auton nyt?"
"Toki." Hän antoi rahan, ja allekirjoitimme paperit.
Kun juttelimme, hän kertoi: "Kolme viikkoa sitten, -
kun laitoit autoon kyltin, että se on myytävänä 350 dollarilla, -
sanoin vaimolleni, että ostan sen."
Hän kertoi, että heidän pihassaan oli muitakin romuautoja.
Ei hän tahtonut autoani ajaakseen sitä vaan osien takia.
Hän tarvitsi Chevroletin osia.
"Tahdoin auton vain osien takia.
Mutta vaimoni sanoi: 'Emme varmasti osta taas yhtä romuautoa tänne'."
He olivat riidelleet asiasta, ja vaimo oli pitänyt kiinni kannastaan tiukasti.
Oli lauantai-iltapäivä. Mies katseli tv:stä jotakin peliä.
Hän ei edes puhunut vaimolleen asiasta.
Sillä hetkellä kun taistelin kirkossa sitä jotakin estettä vastaan, -
miehen vaimo tuli miehen luo tämän katsellessa tv:tä -
ja heitti rahat hänen syliinsä ja sanoi: "Mene hakemaan se vanha romu."
Sitten mies soitti meille ja niin asiat järjestyivät.
En minä tiennyt, että esteenä oli auton ostavan miehen vaimo, -
joka ei tahtonut lisää romuautoja pihaan.
En tiennyt, mitä oli meneillään, mutta rukoilin kielillä ja huokailin Hengessä.
Room. 8:26: "Samoin myös Henki auttaa meidän heikkouttamme.
Sillä me emme tiedä, mitä meidän pitää rukoileman..."
Se, ettei tiedä mitä rukoilla tai missä este piilee, on heikkous tai puute.
"...mutta Henki itse rukoilee meidän puolestamme -
sanomattomilla huokauksilla."
Kun et tiedä, miten rukoilla, voit antaa Pyhän Hengen rukoilla kauttasi.
Se alkaa kielillä rukoilemisesta.
Uskon, että huokailu Hengessä on vielä enemmän kuin sitä.
En ehdi opettaa siitä tänään.
Siinä Pyhä Henki alkaa käsitellä ongelmaa yliluonnollisesti kauttasi.
En mene syvemmin kreikan sanoihin jakeessa Room. 8:26, -
jossa sanotaan, että Henki auttaa heikkouttamme.
Nuo sanat ovat kreikaksi yhdyssana.
Kolme kreikan sanaa yhdessä.
Kirjaimellinen merkitys on 'ottaa kiinni yhdessä meidän kanssamme'.
Se on merkittävää, koska se tarkoittaa, että kun alat esirukoilla -
ja käyttää sitä valtaa ja tietoa, mikä sinulla on, -
silloin Pyhä Henki tarttuu asiaan yhdessä kanssasi ja jouduttaa sitä.
Hän herättää sen eloon ja antaa siihen voiman.
Pyhä Henki ei rukoile vain puolestasi, ilman että osallistut siihen itse.
Sinä et rukoile ilman Pyhän Hengen voitelua ja voimaa.
Mutta kun alat esirukoilla, Pyhä Henki tarttuu asiaan yhdessä kanssasi.
Yliluonnollinen voima pääsee toimimaan -
ja voit käsitellä näkymättömät hengenmaailman asiat, joita et tunne.
Ei sinun tarvitse tietää niitä. Pyhä Henki ohittaa kykysi yliluonnollisesti -
ja jouduttaa asiaa, niin että näet läpimurron.
Siten minä sain nähdä autoni menevän kaupaksi.
Opin periaatteen silloin. Olen rukoillut kymmeniä kertoja, -
en edes tiedä, kuinka monta, mutta monen asian puolesta -
ja tehnyt kaiken, mitä osaan, enkä vieläkään nähnyt vastausta fyysisesti.
Silloin alan rukoilla kielillä ja huokailla Hengessä.
Jotakin tapahtuu hengenmaailmassa ja yhtäkkiä näen fyysisen vastauksen.
Yhteen aikaan minulla oli hyytelörakko ranteessa.
Pidin säädettävää rannekelloa rakkulan yllä, ettei se näkyisi.
Mutta lopulta se kasvoi niin isoksi, että kellosta huolimatta se näkyi.
Rukoilin erään miehen puolesta, -
ja siinä edes takaisin kävellessä pidin käsiä selän takana. Tunsin rakkulan.
Aloin ajatella tätä opetusta. "Isä, olen jo rukoillut ja pyytänyt parantumista.
Tiedän Sinun tehneen sen. Se ei ole Sinun vikasi vaan minun.
En ole uhrannut sille tarpeeksi huomiota."
Siihen ei sattunut eikä se ollut ongelma.
Lopulta sanoin: "Jeesuksen nimessä, Sinä olet tehnyt osasi.
Jokin este on tiellä." Aloin esirukoilla.
Rukoilin pari kolme tuntia hyytelö- rakon puolesta ja käskin sen lähteä.
En nähnyt fyysistä vastausta heti, mutta menin nukkumaan -
ja aamulla se oli poissa eikä ole tullut uudestaan.
Minulla oli ollut se puolisen vuotta.
Se tarvitsi vain vähän esirukousta tämän tiedon tuella.
Mikä este hengenmaailmassa olikaan, se murtui.
Minulla on opetus siitä, kun rukouksiin ei näytä olevan vastattu.
Vuokrasin kerran tilan ja laitoin lehteen mainoksen, -
että sinne voisi tuoda sokeat, rammat ja sairaat ja siellä rukoiltaisiin -
ja nuhdeltaisiin sairauksia, niin että parantuminen nähtäisiin nopeasti.
Ei tarvitse vain rukoilla ja unohtaa koko asia.
Paikalle saapui eräs nuori mies, jonka toinen silmä oli sokea.
Uskoin, että Jumala toimisi, kun rukoilemme, -
että voisimme vain pysyä lujana ja saada parantumisen tapahtumaan.
Rukoilin ja pyysin häntä sitten peittä- mään sen silmän, jolla hän näkee.
"Kuinka monta sormea näet? Hän ei nähnyt kättäni. Hän oli täysin sokea.
Käänsin hänen päätään sormeni suuntaan, eikä hän nähnyt sitä.
Sanoin, että jatkamme rukousta. Uskoin Jumalan parantaneen silmän.
Jos Jumala on jo antanut, vian täytyy olla epäuskomme tai jokin muu, -
mutta voimme rukoilla ja näemme vielä vastauksen.
Aika alkaa loppua, mutta kerron lyhyesti.
20 minuutin jälkeen koin, ettei hän tarvitse parantumista vaan ihmeen.
Toinen esirukoilija sanoi: -
"Jumala sanoi, että tarvitset ihmeen etkä parantumista."
Tiesin, että se oli vastaus. Kysyin, mikä silmässä oli vikana.
Häneltä oli lapsena infektion takia poistettu mykiö ja verkkokalvo.
Häneltä siis puuttui ne osat, joilla hän näkisi. Sanoin: "Sinä tarvitset ihmeen."
Laitoin kädet silmän ylle ja käskin mykiötä ja verkkokalvoa ilmestymään.
Sanoin: "Peitä taas toinen silmä. Montako sormea näet?"
Ja hän näki laskea ne. En ymmärrä siitä kaikkea, mutta Herra antoi.
Jos olisimme vain pysyneet ikuisesti lujana uskossa, -
parantuminen olisi lopulta tapahtunut, koska Jumala oli toiminut.
Mutta kykenimme lyhentämään aikaa, -
kun ymmärsimme nämä periaatteet ja rukoilimme Hengessä.
Jos et ole saanut Pyhän Hengen kastetta, rukouspalvelijamme voivat -
auttaa sinua saamaan sen lahjan. Se vaikuttaisi merkittävästi.
Numero näkyy ruudulla. Tilaa myös materiaalit.
Kuuntele ilmoitus ja ota yhteyttä vielä tänään.
Päivän opetus on saatavilla Usko saaneesi -pakettina.
Siihen kuuluu opetussarja CD:llä, -
DVD:llä, kuten televisiossa, kirja sekä työkirja.
Työkirjan mukana tulee CD-levy, jolta voit tulostaa opetusten runkoja, -
opetuslapseuskysymyksiä ja Raamatun tekstejä.
Paketin listanhinta on 46,49 puntaa, mutta nyt saat sen 30 punnalla.
Paketti on saatavissa englanniksi. Voit tilata paketin -
ja kaikki ohjelmassa mainitut tuotteet kotisivuiltamme www.awme.net.
Kauppa ja tarjoukset löytyvät sivuilta.
Sarjan kolmannen ääniopetuslevyn nimi on "Se on hengenmaailmassa".
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen ilmaiseksi.
Tarjous on voimassa enää tänään.
Voit tilata materiaaleja luottokortilla kotisivujemme kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7:30―17 (GMT).
Palvelunumeromme näkyy ruudulla.
Jos soitat Ison-Britannian ulkopuolelta, -
muista lisätä kansainvälinen maatunnus +44 numeron eteen.
Jos numero on varattu, muista, -
että voit tilata materiaaleja milloin vain osoitteesta www.awme.net.
Meille voi kirjoittaa ruudulla näkyvään osoitteeseen. Ota yhteyttä jo tänään!
Olet tervetullut tapaamaan Andrewia johonkin näistä tapahtumista: -
Toukokuussa hän on Englannissa, Hollannissa ja Saksassa.
Kesäkuussa hän vierailee Nizzassa ja pitää konferenssin Coloradossa.
Heinäkuussa hän puhuu Georgiassa ja Oklahomassa -
ja elokuussa Missourissa.
Lisätietoja tapahtumista saat kotisivuiltamme www.awme.net.
Olen Andrew Wommack ja tahdon kutsua sinut -
raamattukonferenssiimme Englannin Telfordiin 23.―26.5.2014.
Se on pidetty monena vuonna. Vuonna 2013 osallistujia oli tuhansia.
Pastori Duane Sheriff opettaa kanssani. Hän on loistava opettaja.
Minäkin opetan, ja Jamie laulaa.
Luvassa on ylistystä sekä lasten ja nuorten ohjelmaa.
Konferenssista tulee mahtava. Tervetuloa toukokuussa Telfordiin.
Olisi mukavaa nähdä sinut konferenssissa.
Charis-raamattukoululla Andrew Wommackin yhteistyökumppanit -
ovat luoneet paikan, jossa yritys- johtajista voi tulla maailman muuttajia.
Tulin Charis-kouluun, koska Jumala kutsui minut etsimään -
vahvaa perustaa uskonelämälleni.
Ennen kuin tulin Charis-kouluun, olin perustanut uima-allasyrityksen.
Tulin liiketoimintalinjalle. Sen kautta ymmärsin, että voin yrityksessäni -
toteuttaa aina yhä uusia asioita ja ra- kentaa lisää vaurautta valtakuntaan, -
mikä ohjaaja Paul Milliganin mukaan on Jumalan liiton todentamista.
Liiketoimintalinjan lisäksi Charis-koulussa on muitakin linjoja.
On liiketoiminta-, media-, palvelutyö-, lähetystyö- ja ylistyslinja.
Jokin sopii varmasti sinulle.
Käy sivulla charisbiblecollege.org. Kutsusi voi olla lähempänä kuin luulet.
Haluatko lukea Evankeliumin äärellä -lehden vanhoja numeroita?
Ne löytyvät osoitteesta awmi.net.
Vasemmalla on linkki "Extras" -
ja sieltä löytyy vasemmalta linkki "Online Magazines".
Voit katsoa sieltä vanhoja numeroita, lukea mahtavia artikkeleita -
ja katsastaa tietysti myös tuoreimman numeron.
Evankeliumin äärellä -lehti on nyt saatavilla osoitteessa awmi.net.
MUUTA ELÄMÄSI. MUUTA MAAILMA.
SIJOITA CHARIS-KOULUUN JA ANDREW WOMMACKIN TYÖHÖN
Suomennos: Maija Tuukkanen